Diari Oficial de la Generalitat Valenciana


Sumari del DOGV 3438, del 19-02-1999 (1999/865)

ORDRE de 20 de gener de 1999, de la Conselleria de Presidència, per la qual s’homologuen els Estatuts de la Mancomunitat de la Vall de Gallinera i l’Atzúvia-Forna.
-------------------------------------------------------------------------------------------------------------------------------------------------------------------

### Dades del document

Número de DOGV
:   3438

Data del DOGV
:   19-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/865


Data del document
:   20-01-1999

Organisme emissor
:   Conselleria de Presidència

Tipus de document
:   Ordre

Descriptors 

:   * Vall de Gallinera, la
    * administració local
    * reglament intern
    * cooperació administrativa
    * associació de municipis

ORDRE de 20 de gener de 1999, de la Conselleria de Presidència, per la qual s'homologuen els Estatuts de la Mancomunitat de la Vall de Gallinera i l'Atzúvia-Forna. [1999/X865]
  
Els plens dels ajuntaments d'Adsubia i Vall de Gallinera van acordar aprovar la creació de la Mancomunitat de la Vall de Gallinera i l'Atzúvia-Forna, així com els estatuts que han de regir-la.
  
Remés l'expedient tramitat i els Estatuts aprovats a aquesta conselleria, no s'adverteix en aquests cap infracció de l'ordenament jurídic, ni menyscabament de les competències d'aquesta comunitat autònoma, ni interferència en el seu exercici.
  
Per tot això, i d'acord amb allò que s'ha disposat en el Reial Decret 695/1979, de 13 de febrer, de Transferències, en relació amb el Decret de la Presidència de la Generalitat Valenciana 10/1985, de 21 de juny, i el Decret 30 /1997, de 26 de febrer,
  
ORDENE
  
Article únic
  
S'homologuen els Estatuts de la Mancomunitat de la Vall de Gallinera i l'Atzúvia-Forna, en haver-se acreditat en l'expedient la legalitat de les actuacions.
  
València, 20 de gener de 1999
  
El conseller de Presidència,
  
JOSÉ JOAQUÍN RIPOLL SERRANO
  
Capítol I
  
Disposicions generals
  
Article 1. Constitució de la Mancomunitat
  
1. Els municipis de Vall de Gallinera i d'Adsubia es constitueixen voluntàriament en Mancomunitat amb personalitat jurídica pròpia i capacitat jurídica per al compliment dels fins que es determinen en l'article 3r dels presents Estatuts, i els seus termes municipals constitueixen l'àmbit territorial de l'entitat.
  
2. Constituïda la Mancomunitat podran integrar-s'hi els municipis que els interesse i es troben compresos en les condicions previstes en els Estatuts, i hauran d'assumir les obligacions que en aquests es determinen. La integració ha de ser autoritzada per la Comissió Gestora, prèvia sol·licitud en què s'expressaran els motius, i s'adjuntarà certificat de l'acord que expresse la voluntat d'integrar-se i d'acatar els seus Estatuts i les altres normes que la regulen.
  
3. Per tràmits anàlegs, sense que necessite autorització de la Comissió Gestora, podrà separar-se de la Mancomunitat qualsevol dels ajuntaments que la integren, però hauran d'estar al corrent de les seues aportacions econòmiques.
  
Article 2. Denominació
  
La Mancomunitat es denominarà «Mancomunitat de la Vall de Gallinera i l'Atzúvia-Forna», i els seus òrgans de govern i d'administració s'ubicaran al municipi on residisca la seua presidència, i tindrà com a domicili social i lloc de reunió la Casa Consistorial.
  
Capítol II
  
Finalitats de la Mancomunitat
  
Article 3. Fins de la Mancomunitat
  
1. Les finalitats de la Mancomunitat, en el seu àmbit territorial, són:
  
a) Conservació de camins i vies rurals.
  
b) Protecció del medi ambient.
  
c) Guarderia rural i assessorament.
  
2. Els acords de la Comissió Gestora en l'establiment i realització dels serveis i obres meritades obligaran els ajuntaments i veïns dels municipis associats.
  
Article 4. Potestats i prerrogatives
  
1. D'acord amb els fins que ha de complir, com a administració pública, correspon a la Mancomunitat exercir les següents potestats, de conformitat a allò que s'ha disposat en la legislació de règim local:
  
a) La reglamentària i d'autoorganització. La Mancomunitat determinarà la forma de prestació dels serveis i podrà aprovar els reglaments de funcionament intern d'aquesta i de la prestació dels serveis.
  
b) La tributària i financera.
  
c) La de programació o planificació.
  
d) La d'investigació, delimitació, desnonament i recuperació d'ofici dels seus béns.
  
e) La d'execució forçosa i la sancionadora.
  
f) La de revisió d'ofici dels seus actes i acords.
  
2. També gaudeix de les següents prerrogatives:
  
a) La de presumpció de legitimitat i la d'executivitat dels seus actes i acords.
  
b) La de no-embargabilitat dels seus béns i drets, en els termes establits per les lleis, i les de prelació, preferència i altres prerrogatives reconegudes en relació amb els seus crèdits, sense perjuí de les que corresponguen a les hisendes de l'Estat i de la comunitat autònoma.
  
c) La d'exempció d'impostos de l'Estat i de la comunitat autònoma, en els termes establits per les lleis.
  
3. La Mancomunitat pot sol·licitar als municipis integrants, l'exercici de les seues potestats expropiatòries, d'acord amb la legislació vigent, i la Mancomunitat actuarà com a beneficiària de l'expropiació forçosa.
  
4. En general i dins de la legalitat i del seu àmbit competencial, la Mancomunitat pot posseir, adquirir, reivindicar, permutar, gravar i alienar tota classe de béns i celebrar contractes, establir i explotar serveis i realitzar qualsevol acte necessari per al compliment dels seus fins.
  
Capítol III
  
Organització i atribucions
  
Article 5. Òrgans de Govern
  
Els òrgans de govern de la Mancomunitat són:
  
a) La Comissió Gestora.
  
b) El president.
  
c) El vicepresident.
  
d) La Comissió de Comptes.
  
Article 6. La Comissió Gestora
  
1. La Comissió Gestora, òrgan suprem del govern i administració de la Mancomunitat, està integrada per tres vocals representants de cadascun dels municipis associats i un secretari.
  
A tal efecte, representaran a cada municipi, l'alcalde i dos regidors expressament designats pel ple de l'Ajuntament respectiu, que designarà també el suplent.
  
2. La Comissió Gestora elegirà, entre els seus membres, el president i el vicepresident que el substituïsquen en cas de vacant, absència o malaltia. La seua destitució necessitarà acord adoptat amb el quòrum establit per l'article 47.3 de la Llei 7/1985, de 2 d'abril.
  
3. Són atribucions de la Comissió Gestora:
  
a) El control i fiscalització dels òrgans de govern.
  
b) La modificació dels Estatuts.
  
c) La dissolució i liquidació de la Mancomunitat.
  
d) L'admissió i separació de membres de la Mancomunitat.
  
e) L'aprovació del programa anual d'actuació i dels plans i projectes d'obres i serveis.
  
f) L'establiment i fixació del preu públic per la prestació del servei.
  
g) L'aprovació dels pressupostos, així com les seues modificacions.
  
h) La censura i aprovació de comptes.
  
i) L'aprovació dels reglaments de Règim Interior i de Prestació dels Serveis.
  
j) L'aprovació de les formes de gestió dels serveis.
  
k) La contractació de les obres i serveis, quan no tinguen atribuïda la competència al president.
  
l) La resta d'atribucions que la legislació de règim local atribuïsca al Ple, i que no estiguen especificades en aquests Estatuts.
  
Article 7. President
  
1. Al president correspon:
  
a) Ostentar la representació de la Mancomunitat i de la Comissió Gestora.
  
b) Acordar la convocatòria de les sessions ordinàries i extraordinàries i la fixació de l'ordre del dia, tenint en compte, si fa el cas, les peticions dels altres membres formulades amb la suficient antelació.
  
c) Presidir les sessions, moderar el desenrotllament dels debats i suspendre'ls per causes justificades.
  
d) Dirimir amb el seu vot els empats, a efectes d'adoptar acords.
  
e) Assegurar el compliment de les lleis.
  
f) Visar les actes i certificats dels acords de la Comissió Gestora.
  
2. El vicepresident substitueix el president amb les mateixes facultats, en cas de vacant, absència o malaltia.
  
Article 8. Membres
  
Correspon als membres de la Comissió Gestora:
  
a) Rebre amb una antelació mínima de quaranta-vuit hores, la convocatòria que continga l'ordre del dia de les reunions. La informació sobre els temes que figuren en l'ordre del dia estarà a disposició dels membres en igual termini.
  
b) Participar en els debats de les sessions
  
c) Exercir el dret al vot i formular el seu vot particular, així com expressar el sentit del seu vot i els motius que el justifiquen.
  
d) Formular precs i preguntes.
  
e) Obtindre la informació precisa per a complir les funcions assignades.
  
f) Quantes altres funcions siguen inherents a la seua condició.
  
Article 9. Secretari
  
Correspon al secretari de la Mancomunitat:
  
a) Assistir a les reunions amb veu però sense vot.
  
b) Efectuar la convocatòria de les sessions de la Comissió Gestora per ordre del seu president, així com les citacions als membres d'aquesta.
  
c) Rebre els actes de comunicació dels membres amb la Comissió Gestora i, per tant, les notificacions, peticions de dades, rectificacions i qualsevol altra classe d'escrits de què haja de tindre coneixement.
  
d) Preparar els despatxos dels assumptes, redactar i autoritzar les actes de les sessions.
  
e) Expedir certificats de les consultes, dictàmens i acords aprovats.
  
f) Quantes altres funcions siguen inherents a la seua condició de secretari.
  
Article 10. Comissió de Comptes
  
1. La Comissió de Comptes es compon d'un nombre de dos membres de cada ajuntament dels municipis integrats a la Mancomunitat. Els seus membres seran designats entre els representants de cada municipi en la Comissió Gestora. Necessàriament cada municipi tindrà dos membres en la Comissió. La renovació d'aquest òrgan es produeix de forma successiva a la de la Comissió Gestora de la Mancomunitat.
  
2. Correspon a la Comissió de Comptes l'examen, estudi i informe dels comptes anuals de la Mancomunitat. Per a l'exercici adequat de les funcions, la Comissió pot requerir, per mitjà del president, la documentació complementària que considere necessària i la presència dels membres i els funcionaris de la Mancomunitat, especialment relacionats amb els comptes que s'analitzen.
  
3. Les competències de la Comissió de Comptes s'entenen sense perjuí de les que corresponen al Tribunal de Comptes, d'acord amb la seua legislació específica.
  
Article 11. Drets i deures dels membres
  
Els membres dels òrgans de govern i administració de la Mancomunitat, una vegada que prenguen possessió del seu càrrec, gaudiran dels drets i deures que la legislació de règim local estableix.
  
Capítol IV
  
Funcionament i règim jurídic
  
Article 12. Govern i administració
  
1. El Govern i administració de la Mancomunitat correspon a la Comissió Gestora i al seu president.
  
2. La Comissió Gestora, una vegada constituïda la Mancomunitat, mitjançant l'aprovació dels Estatuts, celebrarà sessió extraordinària per tal de resoldre sobre els següents punts:
  
a) Nomenament de president i vicepresident.
  
b) Constitució de la Comissió de Comptes.
  
c) Periodicitat de les sessions.
  
Article 13. Règim jurídic
  
El règim jurídic de la Comissió Gestora s'ajustarà a les normes contingudes en el capítol II del títol II de la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 14. Drets i deures dels municipis
  
Són drets i deures dels municipis:
  
a) Participar en la gestió de la Mancomunitat d'acord amb el que disposen els Estatuts.
  
b) Rebre informació directa dels assumptes que siguen del seu interés.
  
c) Presentar propostes d'actuació en l'àmbit de les matèries de competència municipal.
  
d) Contribuir mitjançant les prestacions econòmiques establides pels Estatuts i la Comissió Gestora a l'exercici de les competències de la Mancomunitat.
  
e) Consultar la documentació dels arxius i el Registre de la Mancomunitat.
  
f) Intervindre en les sessions de la Comissió Gestora, amb veu i vot a través dels seus representants legítims i en els supòsits específics que determinen els Estatuts.
  
Capítol V
  
Règim econòmic
  
Article 15. Recursos econòmics
  
Per a la realització dels seus fins, la Mancomunitat disposarà dels següents recursos:
  
a) Ingressos procedents del seu patrimoni i altres de dret privat, constituint aquests els rendiments o productes de qualsevol naturalesa derivats del patrimoni, així com les adquisicions a títol d'herència, llegat o donació.
  
b) Taxes i preus públics per la prestació de serveis o la realització d'activitats de la seua competència.
  
c) Subvencions i altres ingressos de dret públic acceptats per la Mancomunitat.
  
d) Contribucions especials per l'execució d'obres o per l'establiment o ampliació de serveis de la seua competència.
  
e) El producte de les operacions de crèdit.
  
f) Aportacions dels municipis que integren la Mancomunitat en la forma i quantia següent: aportacions municipals, funcionament i altres, el 50%.
  
Article 16. Aplicació
  
Serà d'aplicació a la Mancomunitat, el que disposa la Llei d'Hisendes Locals respecte dels ingressos enumerats en l'article anterior.
  
Article 17. Pressupost
  
La Comissió Gestora formarà anualment un pressupost, conforme a les disposicions de la Llei d'Hisendes Locals.
  
Capítol VI
  
Del personal
  
Article 18. Plantilla i llocs de treball
  
1. Per al desenrotllament de les seues funcions administratives, la Mancomunitat a través de la Comissió Gestora, ha d'aprovar anualment, mitjançant el seu pressupost, la plantilla que ha de comprendre tots els llocs de treball reservats a personal funcionari de carrera i personal laboral.
  
2. La Comissió Gestora haurà de determinar els llocs de treball reservats a funcionaris d'acord amb les normes reguladores del personal al servei dels ens locals, així com l'abast de la seua dedicació i de la provisió, en el cas que el lloc de treball es compartisca amb el d'algun ajuntament o personal dels municipis associats.
  
3. El càrrec de secretari, així com el d'interventor, haurien de ser exercits per funcionaris amb habilitació de caràcter nacional, i proveïts mitjançant concurs convocat en la forma establida en l'article 99 de la Llei 7/1985, de 2 d'abril, o bé a través de qualsevol altra fórmula que determine la legislació de l'Estat en la matèria.
  
Capítol VII
  
Termini de vigència, modificació i dissolució
  
de la Mancomunitat
  
Article 19. Durada
  
La Mancomunitat es constitueix amb duració indefinida, atés el caràcter permanent dels seus fins.
  
Article 20. Modificació dels Estatuts
  
Els Estatuts poden ser modificats amb el mateix procediment previst per a la seua elaboració i aprovació. Si la modificació afecta els fins de la Mancomunitat, cal, com a requisit previ, l'acord inicial de tots els ajuntaments, adoptat per majoria simple.
  
Article 21. Dissolució
  
La Mancomunitat podrà dissoldre's:
  
a) Per impossibilitat legal o material de complir les seues finalitats.
  
El procediment a seguir per a la dissolució de la Mancomunitat en aquest supòsit, serà el previst en la legislació vigent, i en tot cas:
  
1. Aprovació d'una memòria de dissolució per l'Assemblea, en què necessitarà la liquidació del patrimoni i la liquidació econòmica dels drets exigibles i obligacions reconegudes de la Mancomunitat, i s'establirà, si cal, les aportacions dels ens integrants.
  
2. Audiència dels ens integrants de la Mancomunitat.
  
3. Acord de dissolució efectiu de l'Assemblea, prèvia materialització de la liquidació inclosa en la memòria de dissolució.
  
b) Per acord del Consell de Ministres en els termes establits en l'article 61 de la Llei 7/85, de 2 d'abril, Reguladora de les Bases de Règim Local.
  
Article 22. Reversió dels béns